Annetta Schavan

Annetta Schavan (vulgo: Annette; nata 10 Iunii 1955 in oppido Jüchen apud Novaesium) femina in politicis rebus versans, legata et sodalis Christianae Democraticae Unionis Germaniae (CDU) est.

 Iuventus et munus 
Postquam maturitatem adepta est, Schawan Bonnae et Dusseldorpii rebus educatoriis, philosophiae, theologiae catholicae studebat. Anno 1980 doctor philologiae promota est. Tum inter alia pro Opere Cusano operam dedit, quod iuvenes ingeniosos adiuvat. Die 5 Februarii 2013 autem Universitas Dusseldorpensis decrevit, ne Schavan amplius doctor esset, quod partem dissertationis ab aliis exscripsissetFAZ die 5 Februarii 2013.
Propter has res die 9 Februarii 2013 Schavan se e munere removit.

 Cursus honorum 
Schavan ab anno 1975 sodalis CDU Novaesii pro factione sua egit. Annis 1982 - 1984 consiliaria urbis fuit. Ab anno 1995 Administer Badeniae-Virtembergiae cultus fuit, ab anno 2001 legata senatus terrae Badeniae-Virtembergiae. Cum praeses ministrorum eiusdem terrae Ervinus Teufel anno 2004 a magistratu recessit, frustra contra Guntherum Oettinger candidata successionis contendit. Anno 2005 legata in Dietam Foederalem Germaniae electa est et Angela Merkel, nova cancellaria Germaniae eam Administrum Foederalem Eruditionis et Scientiae fecit. Quem honorem et post electionem anni 2009 cepit. Die 9 Februarii propter crimen in dissertatione sua allatum (vide supra) ab honore se abdicaturam praedicavitDer Spiegel die 9 Februarii 2013. Ioanna Wanka (CDU) ei administra successura est, ut Angela Merkel cancellaria pronuntiavitFAZ die 10 Februarii 2013. Nova administra die 14 Februarii magistratum iniitFocus.de die 14 Februarii 2013. Tamen die 22 Septembris 2013 iterum legata ad parlamentum Germanicum electa estmorgenpost.de die 24 Septembris 2011. Die 30 Iunii 2014 autem Dietam Foederalem reliquit, ut legata Germaniae ad Sedem Sanctam fieret, quod officium die 8 Septembris 2014 iniitevangelisch.de die 8 Septembris 2014.

 Nexus externi 

 http://annette-schavan.de/pages/ Pagina personalis 
 Curriculum vitae in Pagina Dietae Foederalis Germaniae 
 Curriculum vitae in pagina Administerii Erudtionis et Scientiae 
 http://www.spiegel.de/international/germany/merkel-cabinet-member-accused-by-university-of-plagiarism-a-861323.html
 http://schavanplag.wordpress.com/

 Notae 



Categoria:Alumni Universitatis Bonnensis
Categoria:Alumni Universitatis Dusseldorpensis
Categoria:Legati Dietae Foederalis Germaniae
Categoria:Administri Foederales Eruditionis et Scientiae
Categoria:Legati Germaniae